

**אסי מתתיאס**, בן טיפוחיו של פנחס צוקרמן, נחשב לאחד הכשרונות הגדולים ביותר בשמי הכינור הבינלאומי. הוא ערך את הופעת הבכורה שלו עם התזמורת הפילהרמונית הישראלית תחת שרביטו של זובין מהטה בגיל 14. מאז הספיק להופיע עם עוד תזמורות רבות ברחבי העולם תחת שרביטם של מנצחים כזובין מהטה, אליהו עינבל, דן אטינגר, ליאון בוטשטיין,  פרדריק שזלן,  אדוארד טופצ'יאן, הוריה אנדריאסקו, סטיבן גונצנהאוזר,  מנדי רודן- ועוד רבים אחרים. מתתיאס הופיע ברסיטלים רבים באירופה, ארה"ב, אסיה, דרום אמריקה וישראל באולמות נחשבים כגון אודיטוריום שטרן בקרנגי הול, אולם זנקל בקרנגי הול, הפילהרמוני בברלין, Y92 בניו יורק, אולם בטהובן בלידרהאלה בשטוטגרט, איזומי הול ביפן, מרכז האומנויות הלאומי של קנדה, אולם האופרה בחרבין, אולם האומניות היפות בבייג'ינג והיכל התרבות בתל אביב.

מתתיאס השתתף בהקלטות רבות, בין השאר לרשתות השידור הBBC, CBC, WQXR בניו יורק ורשות השידור האוסטרית. הוא מרבה לנגן בהרכבים קאמריים, וניגן בין השאר עם יפים ברונפמן, פנחס צוקרמן, ניקולאי זניידר, אליסה ויילרשטיין, ראנו קפוסון, קיריל גרשטיין ,פרנס הלמרסון, נובוקו אימאי ואחרים. כמו כן הופיע בפסטיבלים רבים, ובהם הפסטיבל הבינלאומי למוזיקה קאמרית בירושלים, פסטיבל ישראל, הפסטיבלים "קון אנימה" ו"שבועות המוזיקה" באוסטריה, פסטיבל "מפרץ פרוסיה" באנגליה ועוד. מתתיאס זכה לאחרונה במענק קריירה של "סלון די וירטואוזי" בניו יורק. בראשית דרכו למד אצל חיים טאוב ועד מהרה בלט בכישרונו. בתוך כמה שנים, חרף גילו הצעיר, התקבל לאקדמיה למוזיקה בווינה והיה לתלמיד הצעיר ביותר שלמד במוסד המכובד ובהמשך המשיך לימודיו אצל אהרון רוזנד. במהלך לימודיו נתמך על יד קרן התרבות  אמריקה-ישראל וזכה במלגות הצטיינות יתרה. משם המשיך ללימודיו בכיתתו של פנחס צוקרמן בבית הספר למוזיקה במנהטן, שם זכה בפרס ג'ו לואיס ג'פרסון ובפרס אמברוז מונל.

ויקטור סטניסלבסקי, פסנתר

 משתייך לצמרת הפסנתרנים הישראליים הזוכים למוניטין בינ"ל, ויקטור סטניסלבסקי זוכה לשבחי הביקורת בארץ ובחו"ל - כסולן עם תזמורות, ברסיטלים וכנגן מוסיקה קאמרית מבוקש. סטניסלבסקי הופיע במדינות רבות באירופה, בסין, בדרום קוריאה, באוסטרליה, בקנדה, ארה"ב ודרום אמריקה - באולמות מהיוקרתיים בעולם בהם ה"פילהרמוני" בברלין, ה"קונצרטחבאו" באמסטרדם, "קרנגי הול" בניו יורק, מרכז האמנויות של שיקגו, "המרכז הלאומי לאומנויות הבמה" בביגי'נג, בית האופרה של חרבין, מרכז האומנויות של סיאול, ארמון "צריצינו" במוסקבה ועוד רבים, לצד הופעות בכל האולמות והיכלי התרבות החשובים בישראל. הופעות בפסטיבלים בינ"ל כוללים את "רבינייה" (שיקגו), פסטיבל הפסנתר של שנגחאי, פסטיבל ביג'ינג, "פסטיבל ישראל" ורבים אחרים.

 ויקטור סטניסלבסקי הופיע כסולן עם תזמורות השורה הראשונה בישראל, בחו"ל – הופיע עם התזמורת הלאומית של סין, התזמורת הסימפונית של מילנו, תזמורת ה-KBS של דרום קוריאה ואחרות. סיים בהצטיינות יתרה את לימודי התואר הראשון והשני בביה"ס למוסיקה ע"ש "בוכמן-מהטה" באוניברסיטת ת"א במהלכם למד עם מר דניאל גורטלר ופרופ' אריה ורדי. את לימודי הפסנתר החל אצל הגב’ ריאטה לסוכין בקונסרבטוריון ע"ש רובין בחיפה. כמו כן, זכה גם להשתלם אצל מוסיקאים נודעי שם כגון מארי פראייה, לאון פליישר, מנחם פרסלר ורוברט לווין. סטניסלבסקי זכה בלמעלה מ-10 פרסים בינ"ל בהם פרסים ראשונים בתחרויות פסנתר בסין, איטליה, אנדורה וארה"ב. בישראל זכה בין היתר בפרס הראשון בפסנתר ובפרס לביצוע המצטיין של יצירה ישראלית כלית ב'תחרויות האביב'. כנגן מוסיקה קאמרית הופיע עם אמנים בולטים כגון הכנרים כריסטיאן טצלף ודייויד גארט, הצל'ן גארי הופמן וזמרת הסופרן חן רייס.סטניסלבסקי נתן כיתות אומן בקונסרבטוריון למוסיקה של שנגחאי בסין ובאוניברסיטה של קלגרי בקנדה וכיום נמנה עם סגל ההוראה של ביה"ס למוסיקה ע"ש בוכמן-מהטה באונ' ת"א. זכה במלגות הצטיינות ומענקים של 'קרן התרבות אמריקה-ישראל'.